open-index/open-wikipedia-markdown huggingface dataset:
גולאב ג'אמון

**גולאב ג'אמון** (בהינדי: **गुलाब जामुन**; באורדו: **گلاب جامن**; באנגלית: **Gulab Jamun**) הוא קינוח הודי מתוק, המבוסס על גבינה וסירופ סוכר ונפוץ במדינות תת-היבשת ההודית. בפקיסטן נחשב למאכל לאומי.

הקינוח מורכב מקמח, גושי גבינה וחלב המעורבבים יחד, מחולקים לכדורים קטנים ומטוגנים בשמן עמוק או בגהי. לאחר הטיגון, מושרים והכדורים בסירופ סוכר, אליהם מוסיפים הל, מי ורדים וזעפרן ומקשטים עם שקדים וקשיו.

נהוג לאכול את כדורי הגולאב ג'אמון כאשר הם חמים ולצד גלידת וניל או קולפי.

## היסטוריה
הגולאב ג'אמון הופיע לראשונה באיראן בתקופת ימי הביניים, לאחר שהובא על ידי חיילים טורקים ממרכז אסיה להודו.

פירוש המילה גולאב בפרסית הוא מי ורדים ונגזר מצמד המילים פרח (gol) ומים (āb), בהינדי המילה ג'אמון נגזרת מצמח הסיזיגיום שפירותיו עגולים כמו שזיף שחור.

בשנת 2019 הכריזה ממשלת פקיסטן שגולאב ג'אמון הוא אחד ממאכליה הלאומיים של המדינה.

יום גולאב ג'אמון הבינלאומי נחגג מדי שנה בתאריך 10 באוקטובר.

## קישורים חיצוניים

* מתכון להכנת גולאב ג'אמון, באתר Indianhealthyrecipes
*גולאב ג’אמון: סופגניות הודיות מטריפות, באתר Foody
*מתכון להכנת גולאב ג'אמון, באתר וואלה אוכל
*מתכון להכנת גולאב ג'אמון, באתר השולחן
*גולאב ג'אמון מושלמים לחנוכה, באתר מגזין שופרסל

## הערות שוליים

קטגוריה:המטבח ההודי: קינוחים
קטגוריה:טיגון עמוק
קטגוריה:המטבח הבורמזי
קטגוריה:קינוחי גבינה
קטגוריה:מאכלים לאומיים
קטגוריה:קינוחים
NGC 2535

**NGC 2535** היא גלקסיית מוט ספירלית בקבוצת הכוכבים סרטן, אשר מקיימת קשר כבידתי עם הגלקסיה הספירלית NGC 2536. האינטראקציה עיוותה את הדיסק והזרועות הספירליות של NGC 2535, ויצרה מבנה מוארך, הנראה באורכי גל אולטרה סגול, המכילים צבירי כוכבים כחולים בהירים, שנוצרו לאחרונה, בנוסף לאזורי יצירת כוכבים סביב מרכז הגלקסיה. 

שתי הגלקסיות מתוארות באטלס הגלקסיות המוזרות  כדוגמה לגלקסיה בעלת שותפה שלה פני שטח בהירים.

## קישורים חיצוניים

* 

קטגוריה:קבוצת הכוכבים סרטן
קטגוריה:גלקסיות מוט ספירליות
קטגוריה:הקטלוג הכללי החדש
דייה (שירות אלקטרוני)

**דייה** (באוקראינית: **Дія**, **המדינה ואני**) הוא שירות  ציבורי אלקטרוני אוקראיני שפותח על ידי משרד השינוי הדיגיטלי של אוקראינה . זהו יישום נייד למסמכים דיגיטליים ופורטל שירות לציבור.

אפליקציית דייה, שהושקה בשנת 2020, מאפשרת לאזרחים אוקראינים להשתמש במסמכים דיגיטליים בסמארטפונים שלהם במקום במסמכים פיזיים למטרות זיהוי ושיתוף. פורטל דייה מאפשר גישה ליותר מ-50 שירותים ממשלתיים.

## קישורים חיצוניים

* 

## הערות שוליים

קטגוריה:יישומי מחשב
קטגוריה:תוכנות שהושקו ב-2020
קטגוריה:אוקראינה
SOKO München (סדרת טלוויזיה)

**SOKO München** (עד 2015 נודעה בשם **SOKO 5113**) היא סדרת טלוויזיה משטרתית גרמנית. פרק הבכורה שודר לראשונה ב-2 בינואר 1978 כשהעלילה מתרחשת במינכן. SOKO הוא קיצור של המונח הגרמני "Sonderkommission" (צוות חקירה מיוחד) והסדרה מתמקדת בחוקרי משטרה גרמניים. הסדרה רצה במשך 42 שנה והסתיימה בשנת 2020; במקומה עלו הסדרות  SOKO Hamburg ו-SOKO Potsdam, על פוטסדאם והמבורג, בהתאמה.

## שחקנים ודמויות
* וילפריד קלאוס בתפקיד הורסט שיקל (381 פרקים, 1978–2008)
* הרטמוט שרייר בתפקיד קומיסר מאנה ברנד (278 פרקים, 1992–2008)
* מישל גיום בתפקיד קומיסר הקרמינל תיאו רנר (261 פרקים, 1993–2008)
* ורנר קרינדל בתפקיד קרל גוטמן (126 פרקים, 1978–1992)
* כריסטין דורינג בתפקיד סוזאן פון האגנברג (118 פרקים, 2000–2008)
* ברנד הרצפרונג בתפקיד פרד לס (115 פרקים, 1978–2008)

## סדרות ספין אוף
סדרת הספין-אוף הראשונה הייתה סדרה בת שנים-עשר פרקים בשם Solo für Sudmann ב-1997, ואחריה סדרת SOKO המבוססת בערים אחרות בגרמניה ובאוסטריה:
:* Leipzig Homicide (SOKO Leipzig, מאז 2001)
:* SOKO Kitzbühel (מאז 2003)
:* Cologne P.D. (SOKO Köln, מאז 2003)
:* SOKO Wismar (מאז 2004)
:* SOKO Donau (בגרמניה SOKO Wien; מאז 2005)
:* SOKO Rhein-Main (מאז 2006; בתחילה נקראה Die Spezialisten: Kripo Rhein-Main)
:* Stuttgart Homicide (SOKO Stuttgart, מאז 2009)
:* SOKO Potsdam (מאז 2018)

## קישורים חיצוניים

* 

קטגוריה:תוכניות טלוויזיה בשפה הגרמנית
קטגוריה:סדרות טלוויזיה גרמניות
קטגוריה:סדרות משטרה ופשע
קטגוריה:סדרות דרמה המשכיות
קטגוריה:סדרות טלוויזיה אוסטריות
קטגוריה:מינכן: תרבות
קטגוריה:תוכניות טלוויזיה שעלו לשידור בשנות ה-1970
מסטיסלב דובוז'ינסקי

**מסטיסלב ולריאנוביץ' דובוז'ינסקי** (בליטאית:**Mstislavas Dobužinskis**: 14 באוגוסט 1875 – 20 בנובמבר 1957) היה אמן רוסי וליטאי, שנודע בזכות נופיו העירוניים המעבירים את שלבי הצמיחה וההתפרקות של העיר בראשית המאה העשרים.

## ביוגרפיה
ממוצא אצולה ליטאית, דובוז'ינסקי נולד ב-14 באוגוסט 1875 בנובגורוד למשפחת קצין צבא. בשנים 1885–1887 למד בבית הספר לציור של החברה לקידום האמנים. בין 1895 ל-1899 הוא למד משפטים באוניברסיטת סנט פטרסבורג, במקביל למד באולפנים פרטיים. לאחר שסיים את לימודיו באוניברסיטה, הוא הוכשר מ-1899 עד 1901 על ידי אנטון אזבה במינכן. במינכן הוא הושפע מהיוגנדסטיל. בשובו לרוסיה, הוא הצטרף ל-Mir Iskusstva, חוג אמנותי שעשה אידיאליזציה של המאה ה-18 כ"עידן האלגנטיות".

דובוז'ינסקי הובדל מאמנים אחרים בסגנונו האקספרסיוניסטי ובעניין הרב בנופי העיר התעשייתיים המודרניים. הוא צייר לעיתים קרובות סצנות מעורפלות או טרגיות מהחיים העירוניים שביטאו את העגמומיות והבדידות המסויטות של הזמן המודרני. בין יצירותיו היו גם קטעים הומוריסטיים ורישומים עם יצורים דמויי שדים, שמגלמים את המפלצות של העיור.

כמו חברים אחרים ב"מיר איסקוסטווה", גם דובוז'ינסקי התנסה בעיצוב נופי. תחילה עבד עבור קונסטנטין סטניסלבסקי בתיאטרון האמנויות של מוסקבה, אך בהמשך תרם גם תפאורות לכמה הפקות של דיאגילב. הוא נודע כמורה מעולה לאמנות; בין תלמידיו הצעירים היה ולדימיר נבוקוב, איתו ניהל התכתבות במשך עשרות שנים.

במהלך מלחמת העולם הראשונה הלך דובוז'ינסקי עם יוג'ין לנסריי לקווי החזית כדי לצייר. ב-1918 הנחה את הסדנה התיאטרלית בסדנאות הממלכתיות לחינוך לאמנויות דקורטיביות. ב-1920 השתתף בקונגרס השני של האינטרנציונל הקומוניסטי. בשנים 24–1923 יצא לאירופה כדי ללמוד התפתחויות באמנות ולארגן תערוכות יחיד.

ב-1924 עבר לליטא, התאזרח שם והתגורר בקובנה עד 1925. בין השנים 1925 ל-1929 התגורר בפריז שם עיצב תפאורות ל"עטלף" של ניקיטה בלייף. הוא חזר לליטא בשנת 1929. בליטא עבד בתיאטרון ממלכתי כמעצב ויצר תפאורות ל-38 מחזות, מלבד ניהול בית ספר פרטי לציור (1930–1933). לאחר מכן היגר לאנגליה ב-1935, ועבר לארצות הברית ב-1939 שם שהה במשך מלחמת העולם השנייה.

הוא בילה את עשר השנים האחרונות לחייו באירופה, ומדי פעם חזר לניו יורק לעבודה תיאטרלית.

הוא נפטר בניו יורק ב-20 בנובמבר 1957.

זיכרונותיו פורסמו לאחר מותו ברוסית.

דובוז'ינסקי תרם תפאורות להפקות תיאטרון בפריז, בריסל, אמסטרדם ודיסלדורף.

במהלך מלחמת העולם השנייה צייר דובוז'ינסקי נופים דמיוניים של לנינגרד הנצורה.

הוא קבור בבית הקברות הרוסי, איל-דה-פרנס, צרפת.

## גלריה

File:Dobuzhinsky barbershop-window-1906.jpg

File:Dobuzhinsky omnibus-in-vilno-1907.jpg

File:Dobuzhynskyi Chernihiv Photographiia 1912.jpg

File:Petr the Great in Holland by M.Dobuzhinskiy (1910, GTG).jpg

File:Vilnia, Mastavaja. Вільня, Маставая (M. Dabužynski, 1907).jpg

File:Vilnia, Šklanaja. Вільня, Шкляная (M. Dabužynski, 1913).jpg

File:Vilnia, Vostraja Brama. Вільня, Вострая Брама (M. Dabužynski, 1914).jpg

File:Portret sestry by Mstislav Dobuzhinsky (1910).jpg


## קישורים חיצוניים

* 
* 
* 

## הערות שוליים

קטגוריה:ציירים ליטאים
קטגוריה:ציירים רוסים
קטגוריה:ילידי 1875
קטגוריה:רוסים שנפטרו ב-1957
Blow Your Mind (Mwah)

**** הוא שיר של הזמרת-יוצרת האנגלייה דואה ליפה, מתוך אלבום הבכורה שלה, *[[Dua Lipa (אלבום)|Dua Lipa]]* (2017). השיר נכתב על ידי ליפה לצד לורן כריסטי והמפיק שלו ג'ון לוין. השיר הופץ בפורמט של הורדה דיגיטלית והזרמת מוזיקה האחים וורנר ב-26 באוגוסט 2016 כסינגל החמישי מהאלבום.

השיר הגיע למקום הראשון במצעד שירי הדאנס קלאב וה-72 במצעד הבילבורד הוט 100.

## רקע וכתיבה
דואה ליפא כתבה את "" עם ג'ון לוין ולורן כריסטי, כשלוין תיפקד גם כמפיק היחיד שלו. הם כתבו אותו בלוס אנג'לס בפברואר 2016. לאחר שעבדה כדוגמנית, קיבלה ליפה השראה לכתיבת השיר לאחר שנאמר לה שהיא צריכה לרדת במשקל כדי להצליח כדוגמנית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-425 מיליון השמעות.

## וידאו קליפ
הקליפ של "" הוקרן בבכורה עולמית ביוטיוב ב-12 בספטמבר 2016. הוא בוים על ידי קינגה בורזה וצולם במרכז האמנויות ברביקן בלונדון. טאוואן קדקונג, חברתה של ליפה, ערכה את הסרטון בביתה בזמן שהייתה בשיחה בסקייפ עם העורכת, אמילי אוברי, בלוס אנג'לס.

נכון לאוקטובר 2021, מונה הצפיות של הקליפ עומד על למעלה מ-300 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירי אלקטרופופ
קטגוריה:סינגלים בהוצאת וורנר רקורדס
Monsters (שיר של אול טיים לואו)

"**Monsters**" (בעברית: **מפלצות**) הוא שיר של להקת הרוק אול טיים לואו בהשתתפות בלאקבר ודמי לובאטו. השיר נכתב על ידי FRND, קווין פישר, ג'ק ברקאט, אלכס גסקרת', בלאקבר ודמי לובאטו, והופק על ידי זאק סרוויני וגסקרת'. השיר הופץ במקור ב-3 באפריל 2020 על ידי Fueled by Ramen, כחלק מאלבום האולפן השמיני של הלהקה, *Wake Up, Sunshine*. לאחר 11 שבועות במקום הראשון במצעד האיירפליי האלטרנטיבי של בילבורד, השיר הופץ מחדש עם שירה שבוצעה על ידי דמי לובאטו, ב-4 בדצמבר 2020. הגרסה הופיעה לראשונה במקום ה-88 במצעד הבילבורד הוט 100 ומאז הגיעה למקום ה-55.

## רקע וכתיבה
אול טיים לואו, לובאטו ובלאקבר דיברו על שיתוף הפעולה ברשתות החברתיות שלהם לפני יציאתו; כולם פרסמו תמונות הקשורות אליו בו-זמנית, מה שעורר את המעריצים של האמנים לחשוב שמדובר בשיתוף פעולה חדש. למחרת, הלהקה אישרה את שיתוף הפעולה, ודיברה על החלק של לובאטו שהוקלט והופץ בהמשך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## וידאו קליפ
לשיר הופצו שני סרטונים עם מילותיו ועם איורים מצוירים של חברי להקת אול טיים לואו ובלאקבר, כשהם בורחים מדמויות מפלצתיות. לאחר יציאת הגרסה עם דמי לובאטו, הועלה סרטון מילים חדש, שבו נכללת בסרטון המילים גם אנימציה המייצגת את לובאטו. הדמות של לובאטו נראית כשהיא מבצעת את השיר ביחד עם מפלצות שונות.

נכון לאוקטובר 2021, מונה הצפיות של הקליפ עומד על למעלה מ-15 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירי בלאקבר
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:וידאו קליפים מונפשים
קטגוריה:שירים על מפלצות
הר בקר (אנטארקטיקה)

**הר בקר** (באנגלית: **Mount Becker**) הוא הר נישא, בהרי מריק, בארץ אלזוורת' שבאנטארקטיקה.

הר בקר ממוקם בין חוף אינגליש לבין חוף אורוויל; ההר ממוקם 1.6 קילומטרים מצפון-מזרח להר בוייר.

גובהו של ההר 1,540 מטרים מעל פני הים.

## היסטוריה
### גילוי ומיפוי ההר

הרי מריק התגלו מהאוויר וצולמו מהאוויר על ידי משלחת רון לחקר אנטארקטיקה (Ronne Antarctic Research Expedition, בראשי תיבות: "RARE"), אשר חקרה את אנטארקטיקה בעונת המחקר (הקיץ האנטארקטי) 1947 – 1948, בפיקודו של פין רון.

הר בקר מופה לראשונה על ידי משלחת חציית חצי האי האנטארקטי מטעם הסקר הגאולוגי של ארצות הברית (USGS Antarctic Peninsula Traverse) שנערכה בעונת המחקר (הקיץ האנטארקטי) 1961 – 1962.

ההר צולם מהאוויר על ידי צי ארצות הברית בעונת המחקר 1965–1966

### מקור השם

רון נתן להר את שמו.

רון קרא להר על שמו של ראלף אליהו בקר (Ralph E. Becker), שהיה יועץ משפטי שסייע בהקמת RARE ובהשגת תמיכה כספית למשלחת החקר.

## לקריאה נוספת

• PETER D. ROWLEY and WALTER R. VENNUM, Editors, **[https://pubs.usgs.gov/pp/1351/report.pdf Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica]**, U.S. GEOLOGICAL SURVEY PROFESSIONAL PAPER 1351

## קישורים חיצוניים
* הר בקר באתר הסקר הגאולוגי של ארצות הברית
* הר בקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר בקר

## הערות שוליים

בקר
זכויות להט"ב באיי שלמה

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[הקהילה הגאה|להט"ב]]) ב[[איי שלמה]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית מוגדרת כעבירה פלילית ועלולה לשאת עונש של עד 14 שנות מאסר דה יורה, אם כי לאורך השנים החוק דווח כלא נאכף בפועל.

## מעמד בחוק
פעילות הומוסקסואלית בין מבוגרים בהסכמה מוגדרת כפלילית באיי שלמה מאז שלטון האימפריה הבריטית בשנות ה-80 של המאה ה-19. קיום יחסי מין אנאליים או אוראליים עם אדם, הטרוסקסואלים או הומוסקסואלים כאחד שלא למטרות רבייה, אסורים בעוד עבירה על הסעיף נושאת עונש מאסר עד 14 שנים על רקע סעיף 160 בפרק 26 של חוק העונשין של איי שלמה. ניסיון לקיים מין אנאלי או אוראלי שלא מטרות רבייה עלול להיענש עד 7 שנות מאסר, בעוד קיום "מעשה מגונה גס" עלולים להיענש עד 5 שנות מאסר. עם זאת לאורך השנים הסעיפים דווח כלא נאכפים בפועל בעוד מחלקת המדינה של ארצות הברית הצהירה כי לא היו קיימים דיווחים בין 2010–2013 על מעצרים או העמדות לדין על רקע הסעיפים.

תיירי להט"ב וזוגות הטרוסקסואלים והומוסקסואלים זרים כאחד שמפגינים גילויי חיבה פומביים באיי שלמה עלולים להיתפס גם כן על רקע תוכן חוק העונשין דה יורה כמי שמבצעים "מעשה מגונה גס" שעלול להוביל לעונש מאסר של 5 שנים.

בדצמבר 2008 הוועדה לרפורמה בחוק הציעה להעביר חקיקה של אי-הפללה כלפי קיום פעילות הומוסקסואלית בהסכמה בין מבוגרים בקרב זוגות הומוסקסואלים ולסביות באיי שלמה. עם זאת, ההצעה הוגדרה תחת "ביקורת שלילית רחבה".

בשנת 2011 הודיעה ממשלת איי שלמה לאו"ם כי "אין בכוונתה להעביר אי-הפללה כלפי קיום פעילות הומוסקסואלית".
[ממוזער|250x250 פיקסלים|מפגינים ב[מצעד הגאווה בקלן, גרמניה, מוחים נגד מדינות שמפלילות הומוסקסואליות, 2018]]

## הכרה במערכות יחסים חד-מיניות
איי שלמה אינה מכירה בנישואים חד-מיניים, וגם לא בכל צורה של זוגיות חד-מינית (איחוד אזרחי, נישואי חוזה, מעמד ידועים בציבור).

בשנת 2017 בנאומו בפני קבוצת כנסייה מקומית, ראש הממשלה  מנסה סוגברה הצהיר על התנגדותו ל-"הכשרה בחוק של נישואים חד-מיניים" באיי שלמה.

ביוני 2018 הצהיר המושל הכללי של איי שלמה  פרנק קאבוי  בעודו מכיר בקיומם של אזרחי להט"ב באיי שלמה באומרו כי "זה לא פסול להיוולד עם נטייה חד-מינית כהומוסקסואלים או כלסביות. אומרים שזה הוא נושא ביולוגי ומעבר לשליטה אינדיבידואלית" חזר על התנגדותו להכשרת נישואים חד-מיניים במדינה וגינה כל ניסיון לשנות את תוכן חוק הנישאים הקיים בעודו מצדיק את התנגדותו בהתייחסות לקוד הפלילי שקיים בחוק העונשין שאוסר על קיום פעילות הומוסקסואלית בין מבוגרים בהסכמה והתייחסות הביבליה לנושא על רקע היותו "אדם דתי".

## הגנה מפני אפליה
בטיוטה הראשונה במהדורת 2009 של החוקה החדשה של איי שלמה, נטייה מינית נכללה במפורש כעילה אסורה לאפליה. במהדורת 2011 ובטיוטת 2013 לא היה אזכור לעילה, בעוד הטיוטה השנייה והאחרונה של 2014 שפורסמה ב-6 במאי לא כללה גם כן נטייה מינית או זהות מגדרית כעילות מוגנות מאפליה בתוכן שלה. 

## טבלת סיכום

## ראו גם

* זכויות להט"ב
* זכויות להט"ב באוקיאניה
* זכויות להט"ב בחבר העמים הבריטי

## הערות שוליים

איי שלמה
קטגוריה:איי שלמה
איי שלמה
יש לי הכול

"**יש לי הכול**" הוא סינגל שהוקלט על ידי הזמרת-יוצרת הישראלית שירי מימון. השיר יצא לאור ב-6 בספטמבר 2017, כסינגל הרביעי מתוך אלבומה החמישי של מימון, "נשימה", על ידי חברת התקליטים הליקון.

## רקע וכתיבה

השיר נכתב על ידי המשורר והפזמונאי נעם חורב, והולחן על ידי אלנתן שלום.

הסינגל סוקר על ידי יוסי חרסונסקי, אשר העניק לו ציון של שלושה כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-23 באוקטובר 2017. נכון לאוקטובר 2021, צבר הקליפ למעלה מ-1.4 מיליון צפיות.

## מיקומי שיא

## קישורים חיצוניים
* סרטון השיר, באתר יוטיוב

## הערות שוליים

קטגוריה:שירי שירי מימון
קטגוריה:שירים בעברית
קטגוריה:סינגלים בהוצאת הליקון
Oh Mother

**Oh Mother** (בעברית: **הו אמא**) היא שיר של הזמרת כריסטינה אגילרה אשר יצא כסינגל החמישי מאלבומה השלישי *[[Back to Basics (אלבום של כריסטינה אגילרה)|Back to Basics]]*, ב-13 באוגוסט 2007 על ידי RCA רקורדס. הוא נכתב על ידי אגילרה עצמה, דריק תורנטון, מארק רנקין, ליז תורנטון, כריסטוף בארטייר, ברונו קולואה וקארה דיוגווארדי והופק על ידי ביג טנק, קיו, אל בוגי ואגילרה עצמה.

השיר הוא בלדת פסנתר שמדברת על אביה המתעלל אך מנקודת המבט של אימה. בשיר אגילרה פונה אל אימה, היא אומרת לה שהיא מבינה את הצער והכאב שלה וביחד הן יהיו חזקות. זה בניגוד לשירים הקודמים שכתבה אגילרה על אביה אשר נכתבו מנקודת מבט אישית על החוויה שלה מול אביה. השיר משלב כלי נגינה שונים כמו מיתרים וקלידים והוא מסמפל את השיר "Vois Sur Ton Chemin" שנכתב על ידי כריסטוף בארטייר וברונו קולואה. עם יציאתו השיר זכה לביקורות חיוביות ממקרי המוזיקה. מבחינה מסחרית השיר לא זכה להצלחה כאשר לא הצליח להיכנס למצעדים הצפון אמריקאים וגם באירופה זכה להצלחה ביונית כאשר נכנס למספר מועט של מצעדים ובמקומות נמוכים.

## מיקומי שיא

## קישורים חיצוניים

## הערות שוליים

קטגוריה:שירי 2006
קטגוריה:סינגלים מ-2007
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים על אלימות במשפחה
קטגוריה:שירים על אמהות
קטגוריה:בלדות משנות ה-2000
קטגוריה:סינגלים בהוצאת RCA רקורדס
יחסי טג'יקיסטן–קירגיזסטן

**יחסי טג'יקיסטן–קירגיזסטן** הם היחסים הדיפלומטיים הדו-צדדיים בין רפובליקת טג'יקיסטן לרפובליקה הקירגיזית. שתי המדינות חולקות גבול באורך 984 ק״מ, המתחיל בנקודת הגבול המשולשת עם אוזבקיסטן ומגיע עד לנקודת הגבול המשולשת עם סין. בנוסף לכך מצויות שלש מובלעות השייכות לקירגיזסטן אך מצויות כל כולן כמובלעת בתוך השטח הטג'יקי.

היחסים בין המדינות נעשו מתוחים בשנות האלפיים כאשר פליטים ולוחמים אנטי-ממשלתיים בטג'יקיסטן חצו לקירגיזסטן מספר פעמים, ואף לקחו בני ערובה.

## היסטוריה
במהלך מלחמת האזרחים בטג'יקיסטן (1992 - 1997), קירגיזסטן ניסתה לסייע בתיווך הסכם שלום בין הכוחות הטג'יקיים היריבים במלחמת האזרחים באוקטובר 1992, אך ללא הצלחה. במהלך המלחמה קירגיסטן צידדה בכוחות הממשל הטג'יקי, לצד רוסיה, קזחסטן ואוזבקיסטן.

הסיכון הגדול יותר לקירגיזסטן מטג'יקיסטן הוא ערעור היציבות הכללי שמלחמת האזרחים הממושכת הביאה לאזור. בפרט, כביש חורוג-אוש, הפך לצינור מרכזי של סחורות מכל הסוגים, כולל נשק וסמים. ישיבה של ראשי זרוע הביטחון ממדינות טג'יקיסטן, קירגיזסטן, קזחסטן, ואוזבקיסטן, שנערכה באביב 1995, הגיעה למסקנה כי התנאים האתניים, החברתיים, והכלכליים באוש היו יותר ויותר דומים לאלה שהיו בטג'יקיסטן בסוף שנות ה-80, ובכך זיהה את ההידבקות של חוסר היציבות של טג'יקיסטן.

### הסכסוך בין המדינות
ב-28 באפריל 2021, פרץ עימות גבול בין שתי המדינות שהביא ללמעלה מ-40 הרוגים וכ-30,000 עקורים בצד הקירגיזי. הסיבה להתנגשויות אינה ברורה, כאשר קיימת סברה שהיא נוגעת למחלוקת על מקורות מים. עימותי גבול התרחשו גם ב-27 בינואר 2022, אשר הסתיימו בשני אזרחים הרוגים.

ב-14 בספטמבר 2022, החלו התכתשויות נוספות בגבול בין שתי המדינות וגבו את חייהם של כ-100 בני אדם. העימותים החלו כשחיילי משמר הגבול של קירגיסטן האשימו את החיילים בצד השני בהשתלטות על עמדות בחלק של הגבול שאינו מסומן. טג'יקיסטן מצידה האשימה את קירגיסטן בהפגזות כפרים באמצעות נשק כבד, והכניסה כוחות לאחד הכפרים הקירגיזיים בקרבת הגבול. לאחר מספר ניסיונות להגיע להפסקת אש, הכוחות שבו להילחם ב-17 בספטמבר. בעקבות העימות, הכריזה קירגיזסטן על מצב חירום במחוז באטקן, הסמוך לגבול טג'יקיסטן. ב-19 בספטמבר חתמו הצדדים על פרוטוקול הסכם שלום.

הסכסוך בין שתי המדינות עומד בסתירה ישירה לכך ששתיהן חברות בברית צבאית, ארגון האמנה לביטחון משותף (CSTO). ארגון זה הוקם על ידי רוסיה כמעין ברית נגדית לנאט"ו.

## ראו גם
* יחסי אוזבקיסטן–טג'יקיסטן
* יחסי אוזבקיסטן–קירגיזסטן
* עימותי טג'יקיסטן–קירגיזסטן (2022)

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רילמי C3

**רילמי C3** (באנגלית: **Realme C3**) הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז בהודו ב-6 בפברואר 2020, וב-19 בפברואר 2020 בשאר העולם.

## מפרט
### חומרה
המכשיר מצויד במסך בגודל 6.5 אינץ' ברזולוציית 1600×720 פיקסלים, ביחס רוחב-גובה של 20:9. המסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.0 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Helio G70 מתוצרת מדיאטק עם תהליך 12 ננומטר. למכשיר אחסון הפנימי בנפח 32 או 64 ג'יגה בייט וזיכרון RAM בנפח 2 או 3 או 4 ג'יגה בייט. המכשיר מופעל על ידי סוללת ליתיום-יון, בקיבולת 5,000 מיליאמפר-שעה, שאינה ניתנת להסרה.

#### מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן הראשי ברזולוציה 12 מגה פיקסל, התומך ב-("פוקוס אוטומטי"); חיישן משני לצילום מאקרו ברזולוציה 2 מגה פיקסל; חיישן לאיסוף עומק ברזולוציה 2 מגה פיקסל; במכשיר ישנה מצלמה קדמית לצילום סלפי ברזולוציה 5 מגה פיקסל.

### תוכנה
המכשיר הושק כשמותקנת עליו מערכת ההפעלה אנדרואיד 10 רילמי UI1.

## קישורים חיצוניים

* 

## הערות שוליים

קטגוריה:מכשירים שהושקו ב-2020
קטגוריה:טלפונים סלולריים של רילמי
Still Have Me

"**Still Have Me**" (בעברית: "**עדיין יש לי אותי**") הוא שיר של הזמר/ת האמריקאי/ת דמי לובאטו. השיר נכתב על ידי לובאטו ביחד עם המפיקים שלו, קלואי אנג'לידס ושון מאייר. השיר יצא לאור כסינגל על ידי חברת התקליטים איילנד רקורדס, ב-30 בספטמבר 2020. המילים שלו עוסקות באהבה עצמית, עמידה בקשיים וריפוי.

## רקע וכתיבה
ביולי 2019, אחת מכותבי השיר, קלואי אנג'לידס, פרסמה קטע קצר ממנו באינסטגרם. פרטים נוספים נחשפו כאשר מעריץ שפרסם מחדש את הקטע בטוויטר קיבל "הודעת הסרה" בגין הפרת זכויות יוצרים שהוגשה על ידי ה-IFPI. ב-24 בספטמבר 2020, דווח כי לובאטו נפרד/ה ממקס אהריך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## הוצאה
ב-29 בספטמבר, פורסמה הגרסה הסופית של "Still Have Me" בציוץ שפורסם בטוויטר, בו נכתב: "מוזיקה תמיד שם בשבילי... שיר בבוקר". הציוץ פורסם בסמוך לפרסומים נוספים ברשתות החברתיות השונות. ב-30 בספטמבר הופץ השיר באינסטגרם ובטוויטר כסרטון המכיל את כל "Still Have Me".

עם זאת, השיר לא היה זמין להשמעה בשירותי הורדה דיגיטלית והזרמת מוזיקה, כמו אפל מיוזיק וספוטיפיי. בהמשך, כן עלה לשירותים הללו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת איילנד רקורדס
I Believe (שיר של די ג'יי חאלד)

"**I Believe**" הוא שיר שהוקלט על ידי המפיק המוזיקלי האמריקאי די ג'יי חאלד, בהשתתפות הזמר/ת האמריקאי/ת דמי לובאטו. האמנים כתבו את השיר יחד עם דניסיה אנדרוז ובריטני קוני, כשההפקה נעשתה על ידי חאלד. הוא יצא לאור על ידי חברת התקליטים אפיק רקורדס ב-7 במרץ 2018, כסינגל השלישי מהפסקול לסרט "קמט בזמן" משנת 2018.

## רקע וכתיבה
לובאטו דיבר/ה על השיר לראשונה ב-20 בפברואר 2018, וכתב/ה בטוויטר: "אהההה!! אני כל כך מתרגש/ת לספר לכם סוף סוף שהשיר החדש שלי ['I Believe'] עם [די ג'יי חאלד] יהיה בפסקול של דיסני ['קמט בזמן']", תוך פרסום קטע מתוכו. ב-6 במרץ 2018, פורסמה לראשונה תצוגה מקדימה של הקליפ שלו ב"בוקר טוב אמריקה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## וידאו קליפ
הווידאו קליפ הרשמי של השיר בוים על ידי במאית הווידאו קליפים האמריקאית האנה לוקס דייוויס, שביימה עבור לובאטו את הקליפים של השירים "Cool for the Summer", "No Promises", "Sorry Not Sorry", "I Love Me" ו-"OK Not to Be OK". הקליפ מציג את חאלד ולובאטו, כשהם שרים את השיר במקומות שונים ברחבי העולם.

נכון לאוקטובר 2021, מונה הצפיות של הקליפ עומד על למעלה מ-17 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי די ג'יי חאלד
קטגוריה:שירי דמי לובאטו
קטגוריה:שירי דיסני
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אפיק רקורדס
כתב העת האמריקאי לבריאות הציבור

**כתב העת האמריקאי לבריאות הציבור** הוא כתב עת חודשי לבריאות הציבור  שעבר ביקורת עמיתים המתפרסם על ידי האגודה האמריקאית לבריאות הציבור. כתב העת מכסה את מדיניות הבריאות  ובריאות הציבור. כתב העת הוקם בשנת 1911 ומשימתו המוצהרת היא "לקדם את המחקר, המדיניות, הפרקטיקה והחינוך של בריאות הציבור". כתב העת מפרסם מדי פעם מוספי נושא. העורך הראשי  הוא אלפרדו מורביה . כתב העת ספג ביקורת על הארכת הגישה החופשית שלו מ-2 ל-10 שנים החל מ-1 ביוני 2013.

## ביקורת
כתב העת נבחר לאחד ממאה כתבי העת המשפיעים ביותר בביולוגיה ורפואה ב-100 השנים האחרונות על ידי איגוד הספריות המיוחדות. לפי *Journal Citation Reports*, לכתב העת היה בשנת 2019 אימפקט פקטור של 6.464.

## קישורים חיצוניים
* 

## הערות שוליים

קטגוריה:כתבי עת מדעיים
קטגוריה:ארצות הברית: כתבי עת
קטגוריה:בריאות הציבור
Slow Down Baby

**Slow Down Baby** (בעברית: **תאט את הקצב מותק**) הוא שיר של הזמרת כריסטינה אגילרה אשר יצא כסינגל הרביעי מאלבומה השלישי, ''Back to Basics'', ב-24 ביולי 2007, על ידי RCA רקורדס. הוא נכתב על ידי אגילרה עצמה, מארק רונסון, קארה דיוגוארדי וריימונד אנגרי והופק על ידי רונסון ואגילרה עצמם. השיר מסמפל את השירים "Window Raisin' Granny" של להקת Gladys Knight & the Pips ואת השיר "So Seductive" של הראפר טוני יאיו.

מבחינה מוזיקלית השיר הוא שיר פופ ו-R&B אשר מכיל אלמנטים של פאנק, היפ-הופ ומוזיקת נשמה. הוא משלב מספר כלי נגינה ביניהם פסנתר, קרן יער ועוגב. השיר לא זכה להצלחה כאשר נכנס למצעד האוסטרלי והניו זילנדי בלבד וגם בהם למקומות נמוכים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2006
קטגוריה:סינגלים מ-2007
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי מארק רונסון
קטגוריה:שירים שהופקו על ידי מארק רונסון
קטגוריה:סינגלים בהוצאת RCA רקורדס
Body Say

"**Body Say**" הוא שיר של הזמר/ת האמריקאי/ת דמי לובאטו. הוא נכתב על ידי לובאטו, ביחד עם סיימון וילקוקס והמפיק שלו, סר נולאן. בהתחלה הוא יצא לאור באופן בלעדי לשירותי הזרמת מוזיקה דרך איילנד רקורדס, הוליווד רקורדס וסייפהאוס רקורדס ב-1 ביולי 2016, ובהמשך נשלח לרדיו פופ ב-12 ביולי 2016, והיה זמין לרכישה באייטונס ב-15 ביולי 2016.

## רקע וכתיבה
על השיר הכריזו לראשונה ב-29 ביוני 2016 דרך טוויטר, שם נכתב שהוא הוקלט רק "לפני כמה שבועות" אבל רצו להוציא אותו "עכשיו" כסינגל שיווקי עבור סיבוב ההופעות של לובאטו עם ניק ג'ונאס, "Future Now Tour". השיר פורסם ברשתות החברתיות באמצעות פרסום תמונות עירום וחצי-עירום של לובאטו, בדומה לעטיפה של הסינגל עצמו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-190 מיליון השמעות.

## וידאו קליפ
האודיו הרשמי של "Body Say" פורסם בערוץ היוטיוב ב-15 ביולי 2016. הוא כולל בתוכו את עטיפת הסינגל, תוך שילוב של ויזואליה המבוססת על העטיפה גם כן. האודיו זכה להצלחה רבה במרוצת השנים, כאשר הצליח לצבור למעלה מ-38 מיליון צפיות, אף על פי שלא יצא לשיר וידאו קליפ רשמי.

אחת מההופעות של לובאטו עם השיר שהועלתה ליוטיוב בספטמבר 2016, צברה למעלה מ-3 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים על מיניות
קטגוריה:בלדות משנות ה-2010
קטגוריה:סינגלים בהוצאת איילנד רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת סייפהאוס רקורדס
קטגוריה:סינגלים בהוצאת ריפבליק רקורדס
הפארק הלאומי הזרגנג'י - צ'ילטן

**הפארק הלאומי הזרגנג'י - צ'ילטן** הוא פארק לאומי במחוז מסטונג, פרובינציית בלוצ'יסטן שבפקיסטן. הפארק הוקם בשנת 1980 על מנת לשמר את בית הגידול של היעל הצ'ילטאני, החי בעיקר באזור הזה. הפארק מכסה שטח של כ-155 קמ"ר. הפארק נמצא בהרי סוליימאן, עם בתי גידול מדבריים ומיוערים בעיקרם, כ-20 ק"מ מדרום לעיר כוויתה.
## אטימולוגיה
שם הפארק הגיע מהשביל הזרגנג'י שאפשר מעבר בין הממלכה הגרקו - בקטריאנית , המונגולים, הסקיתים והבלוצ'ים.
## מגוון ביולוגי
המגוון הביולוגי של הפארק כולל 30 מיני יונקים, 120 מיני עופות (מהם 84 מינים הן ציפורים נודדות), ו-30 מיני זוחלים.
### צמחייה
הצמחייה העיקרית בפארק כוללת: עצי פיסטוק, שקדיות ועצי מילה.
### יונקים
30 מיני היונקים בפארק כוללים:

### עופות
מבין 120 מיני העופות בפארק יש גם:

### זוחלים

## קישורים חיצוניים
*לונלי פלנט
*מידע על הפארק
## הערות שוליים

קטגוריה:פקיסטן: פארקים לאומיים
קטגוריה:בלוצ'יסטן
סמסונג גלקסי A71

**סמסונג גלקסי A71** (באנגלית: **Samsung Galaxy A71**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בדצמבר 2019, והושק בינואר 2020.

## מפרט
### חומרה
מכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס גובה-רוחב של 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.2 ג'יגה הרץ וה-6 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם "Snapdragon 730", שהיא מתוצרת קוואלקום בליתוגרפיית ייצור בת 8 ננומטר. המעבד הגרפי הוא מדגם Adreno 618. נפח הזיכרון RAM נע בין 6 ל-8 ג'יגה בייט. למכשיר אחסון פנימי בנפח 128 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 4500 מיליאמפר-שעה, שאינה ניתנת להסרה, במתח טעינה בן 25 וואט. בנוסף, למכשיר חיישן טביעות אצבע אופטי בתצוגה.

#### מצלמה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0. הטלפון מכיל בתוכו קושחה ייעודית בשם "Samsung Knox" המספקת אבטחה נוספת לטלפון.

ב-18 באוגוסט 2020 הכריזה סמסונג כי מכשיר זה, יחד עם עוד מכשירים נבחרים, ייתמכו בשלושה דורות של עדכוני תוכנת אנדרואיד.

ב-2 בדצמבר 2020 הטלפון הוכרז ככשיר לשדרוג אנדרואיד 11 לממשק - One UI 3.1.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A71
קטגוריה:מכשירים שהושקו ב-2020
סרהי קריבצוב

**סרהי אנדריוביץ' קריבצוב** (; נולד ב-15 במרץ 1991 בזפוריז'יה) הוא כדורגלן אוקראיני המשחק בעמדת המגן בקבוצת אינטר מיאמי מליגת ה־MLS ובנבחרת אוקראינה.

## קריירה
החל את קריירת הכדורגל שלו במועדון הכדורגל מטאלורג זפוריז'יה. הוא גדל במחלקת הנוער שלה וב-2008 קודם לקבוצה הבוגרת. בשנת 2010 עבר לקבוצת הצמרת האוקראינית שחטאר דונצק. בשנת 2023 חתם באינטר מיאמי.

## נבחרת
קריבצוב שיחק בכל שכבות הגיל של הנבחרות הלאומיות של אוקראינה. ב-2009 השתתף עם נבחרת הנוער באליפות אירופה בכדורגל עד גיל 19 וזכה עמה במקום הראשון. במהלך האליפות בכל המשחקים של הנבחרת בתחרות.

מנבחרת הנוער המשיך קריבצוב לנבחרת הצעירה. הוא שיחק 30 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. בתחרות עצמה נטל חלק בכל שלושת משחקי הנבחרת.

בנבחרת הלאומית של אוקראינה משחק קריבצוב מאז ספטמבר 2011. משחקו הראשון במדי הנבחרת היה משחק ידידות מול . הוא היה בסגל נבחרת אוקראינה ליורו 2020, לקח חלק בשניים מתוך חמשת משחקי הנבחרת בתחרות (השתתף במשחקי 1/8 הגמר ו 1/4 הגמר)
## תארים
* מקום ראשון באליפות אירופה לנוער : 2009
* אליפות אוקראינה (8): 2010/2011, 2011/2012, 2012/2013, 2013/2014, 2016/2017, 2017/2018, 2018/2019, 2019/2020
* הגביע האוקראיני (7) : 2010/2011, 2011/2012, 2012/2013, 2015/2016, 2016/2017, 2017/2018, 2018/2019
## קישורים חיצוניים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:זפוריז'יה: כדורגלנים
קטגוריה:כדורגלני מטאלורג זפוריז'יה
קטגוריה:כדורגלני שחטאר דונצק
קטגוריה:כדורגלני אינטר מיאמי
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:אוקראינים שנולדו ב-1991
פרסי המוזיקה של ARIA

**פרסי המוזיקה של איגוד תעשיית ההקלטות האוסטרלי** (ידוע גם בשם **פרסי המוזיקה של ARIA**; באנגלית: **ARIA Music Awards**) הוא סדרת טקסים הנערכת מדי שנה לכבוד תעשיית המוזיקה האוסטרלית, בהענקת איגוד תעשיית ההקלטות האוסטרלי. האירוע נערך מדי שנה מאז שנת 1987.

## קטגוריות
כל הקטגוריות הן קטגוריות קבועות מאז תחילת הענקת הפרס, אלא אם צוין אחרת.

### קטגוריות נוכחיות

### קטגוריות עבר

## טקסים

## קישורים חיצוניים

קטגוריה:פרסי מוזיקה
Team Seas

**Team Seas** (בתרגום חופשי: קבוצת ימים) הוא פרויקט התרמה שיתופי משנת 2021 ביוזמת היוטיוברים האמריקאים MrBeast ומארק רובר, שמטרתו לגייס 30 מיליון דולר להסרת 30 מיליון פאונד (כ-13.6 מיליון ק"ג) של פסולת ימית. חצי מהתרומות הועברו לארגון שימור האוקיינוסים  והחצי השני לארגון "The Ocean Cleanup", הפועל הן לאיסוף פסולת צפה בלב האוקיינוס והן לעצירת פסולת בנהרות לפני כניסתה לאוקיינוס.

הרעיון נולד בעקבות הצלחת פרויקט Team Trees, במהלכו החליטו השניים להשיק פרויקט דומה לניקוי פסולת ימית וחופית. ב-13 בפברואר 2020 צייץ על הפרויקט, שיושק לכבוד 30 מיליון מנויים לערוץ היוטיוב שלו. ב-29 באוקטובר 2021 נסעו MrBeast ומארק רובר לרפובליקה הדומיניקנית כדי לנקות חופים ולעזור לקהילות שבהן הנהרות מזוהמים בפסולת. יוטיוברים נוספים הצטרפו ויצרו תוכן להפצת הפרויקט ולעידוד תרומות. הפרויקט עמד ביעד והצליח לגייס כ-34 מיליון דולר. הכספים הועברו לארגונים השותפים לשימור וניקוי האוקיינוס.

נכון לשנת 2025, פועלות 20 מכונות ניקוי נהרות של The Ocean Cleanup ברחבי העולם, בנוסף למבצעי ניקוי האוקיינוס השוטפים. עד ל-30 באוקטובר 2024 במשימות אלו נאספו מהאוקיינוס כחצי מיליון ק"ג של פסולת.

## ראו גם
* Team Trees

## קישורים חיצוניים

* 

## הערות שוליים

קטגוריה:אקטיביזם מקוון
קטגוריה:סוציולוגיה של הנתינה
קטגוריה:שמירת טבע
קטגוריה:MrBeast: גיוסי כספים
תחנת הטייסים

**הטייסים** הוא מתחם תחבורה ציבורית משולב ורב-תכליתי של הקו הסגול של "דנקל". המתחם, הממוקם בצומת הטייסים בסמוך למושב בני עטרות על שטחו המוניציפלי של הקיבוץ בארות יצחק, כולל בו דפו לאחסון ותחזוקה של קרונות הרכבת, תחנת נוסעים, מסוף אוטובוסים וחניון "חנה וסע". בניית המתחם החלה ב-2021, והיא צפויה להסתיים עד 2026.

## תיאור כללי
לאחר נסיעה על כביש 461 בסמוך לעיר יהוד-מונוסון לאורך כשלושה וחצי קילומטרים, הקו הסגול של הדנקל עובר שטח צבאי סגור של סוכנות החלל הישראלית ומגיע אל צומת הטייסים. אחרי חציית כביש 40 במעבר תת-קרקעי, הקו מסתיים במתחם תחבורה ציבורית משולב ורב-תכליתי בסמוך למושב בני עטרות בקצה הדרומי של הקו. זוהי תחנת הנוסעים האחרונה מכיוון תל אביב והראשונה לכיוון העיר, עם קישוריות למסוף אוטובוסים וחניון מסוג "חנה וסע", והיא מתחברת אל הכביש הראשי הסמוך ואל הכביש המהיר 6 במחלף ייעודי. נוסף על השירות לנוסעים, במתחם גם הדפו לאחסון ותחזוקה של קרונות הרכבת.

## היסטוריה
ב-2016, עם אישור הקו הסגול של הרכבת הקלה על ידי הוועדה לתשתיות לאומיות, עלו התנגדויות מצד ארגוני איכות הסביבה ותושבי המושב בני עטרות וקיבוץ בארות יצחק בנוגע למתחם התחבורה הציבורית המשולב והרב-תכליתי בצומת הטייסים. נת"ע, החברה הממשלתית האמונה מטעם משרד התחבורה על תכנון וביצוע קווי הרכבת הקלה במטרופולין תל אביב, קיימה תסקיר השפעה על הסביבה מקיף בעניין מיקום המתחם, בעקבות החששות לפגיעה אנושה בשדות החקלאיים והשטחים הפתוחים, והסכימה לקבל חלופות מסוימות הנוגעות למתחם, אם כי השאירה את רוב התכנון המקורי כפי שהוא. מאוחר יותר, הושגה פשרה גם עם קצא"א, כחלק ממנה נת"ע תשתתף במימון העתקת תשתיות אנרגיה ותובלה בצינורות של גז ונפט למסביב למתחם, זאת משום שבנייתו תוכננה ממש על קו הצינורות.

ב-2020, חברת "מנרב" זכתה במכרז לתכנון וביצוע המתחם. בפברואר 2021, החלו עבודות הבנייה בביצוע חברת "י.ד.עשוש", בשלב "אינפרא 1" הכולל הכנה של הקרקע, יציקת יסודות והנחת תשתיות. העבודות בשלב זה צפויות להימשך כ-3 שנים, כשאחר כך יחל שלב "אניפרא 2" בו תונח מסילת הרכבת ותחושמל, במקביל להמשך בניית המבנים שישמו את המתחם. בסוף מרץ 2022, דווח על עיכוב בביצוע העבודות בכבישי 461 ו-40 הנוגעים למתחם.

## קישורים חיצוניים
* הקו הסגול – כביש 461 מצומת סביון עד צומת הטייסים, נת"ע - נתיבי תחבורה עירוניים

## הערות שוליים

קטגוריה:תחבורה: מיזמים עתידיים
קטגוריה:יהוד-מונוסון: תחבורה
קטגוריה:מועצה אזורית חבל מודיעין
הטייסים
קטגוריה:כביש 40
קטגוריה:בני עטרות
קטגוריה:מישור החוף הדרומי: מיזמי תחבורה עתידיים
יחסי אוסטריה–בחריין

**יחסי אוסטריה–בחריין** הם יחסי החוץ בין אוסטריה ובחריין.

## סקירה כללית
שתי המדינות כוננו יחסים דיפלומטיים בשנת 1975. גולת הכותרת ביחסים הפוליטיים בין שתי המדינות הייתה ביקורו של קנצלר אוסטריה, ברונו קרייסקי בבחריין בשנת 1981. בשנת 1989 ביקר במדינה שר ההגנה האוסטרי, רוברט ליכל. במאי 2007 ביקרה שרת החוץ האוסטרית אורסולה פלסניק בבחריין, שם קיימה פגישות, בין היתר, עם יורש העצר וראש הממשלה. בספטמבר 2007 ביקר שר החוץ של בחריין, שייח' ח'אלד אל-ח'ליפה, בווינה. ביולי 2009 הגיע לווינה שר האוצר של בחריין, שייח' אחמד אל חליפה. משלחת פרלמנטרית אוסטרית ביקרה בבחריין בפברואר 2015.

## נציגויות דיפלומטיות
* בחריין מחזיקה באוסטריה משלחת דיפלומטית בווינה.
* אוסטריה מיוצגת בבחריין באמצעות שגרירותה בכווית סיטי, כווית.

## קישורים חיצוניים

* יחסי אוסטריה–בחריין, באתר משרד החוץ האוסטרי

## הערות שוליים

קטגוריה:ערכים ללא קטגוריות פיזיות - יחסי חוץ
דיוויזיית זייתון

**דיוויזיית זייתון** (בקוריאנית: **자이툰 부대**) הייתה דיוויזיה של צבא קוריאה הדרומית אשר השתתפה במלחמת עיראק בין השנים 2003–2008.

## היסטוריה
באפריל 2003 שלחה קוריאה הדרומית קבוצה קטנה של 600 חובשים ומהנדסים צבאיים לאזורים שיעים בדרום עיראק. ב-4 בספטמבר ממשלת ארצות הברית ביקשה מקוריאה הדרומית לשלוח כוחות נוספים. לפי הבקשה, הורתה ממשלת קוריאה הדרומית על הקמת דיוויזיית "זייתון" (תרגום המילה הערבית زيتون, "זית") שם שנועד להדגיש את מחויבותם של החיילים לשמירת השלום. במסגרת זו, 2,200 חיילים נוספים (רובם מהנדסים) נשלחו לארביל שבצפון עיראק עד תחילת ספטמבר 2004 והתאחדו שם עם הכוחות הקיימים שהועברו מדרום עיראק. היחידה המשולבת כללה 2,800 חיילים. בנובמבר נשלחו עוד 800 חיילים, והגדילו את הדיוויזיה ל-3,600 חיילים. בכך הפך הכוח הקוריאני לשלישי בגודלו בעיראק, אחרי ארצות הברית ובריטניה.

המעורבות הקוריאנית במלחמה נתקלה מתחילתה בביקורת קשה מבית, הן מצד הציבור והן מצד פוליטיקאים בכירים. ההתנגדות גברה ב-17 ביוני 2004 כאשר חייל קוריאני בשם קים סון-איל נחטף בידי מיליטנטים עיראקיים שאיימו לרצוח אותו אם קוריאה הדרומית לא תבטל את משלוח הכוחות הנוספים לעיראק. ממשלת קוריאה הדרומית סירבה להיכנע, ולאחר משא ומתן קצר נערף ראשו של החטוף. הרצח גרר הפגנות אנטי-אמריקניות קולניות ואלימות בכל רחבי קוריאה הדרומית. ב-3 באוקטובר של אותה שנה הזכיר איימן א-זוואהירי את קוריאה הדרומית ברשימת המדינות המסייעות לכיבוש האמריקני בעיראק, שהמוסלמים מחויבים לנסות ולפגוע בהם. שבוע לאחר מכן פרסמה קבוצה אסלאמיסטית לא ידוע סרטון בו איימה כי אם קוריאה הדרומית לא תפנה את חייליה במהירות מעיראק, יותקפו חיילים קוריאנים ובני משפחותיהם.

בתחילת 2006, הוצאו 1,300 חיילים קוריאנים מעיראק. עוד 1,200 חיילים נשלחו הביתה בתחילת 2007, וההנחה הרווחת הייתה כי נסיגה מלאה תתבצע עם סיום מנדט הפריסה בתחילת שנת 2008. עם זאת, ב-23 באוקטובר 2007 הודיע נשיא קוריאה הדרומית, רו מו-היון כי המנדט יוארך בשנה נוספת, אולם מספר החיילים יצומצם. באוקטובר 2008 נותרו בעיראק רק 520 חיילים קוריאנים שפונו בדצמבר של אותה שנה.

פרט לרצח של קים סון-איל, לא איבדה קוריאה הדרומית חיילים נוספים בעיראק. קצין אחד התאבד ב-2007 במחנה בארביל, ומספר חיילים נפצעו בתאונות דרכים.

## קישורים חיצוניים

* 대한민국 국방부
* Zaytun Division (for peace and reconstruction in Iraq) Part 1 - (youtube.com)
* Zaytun Division (for peace and reconstruction in Iraq) Part 2 - (youtube.com)

קטגוריה:קוריאה הדרומית: צבא וביטחון
קטגוריה:מלחמת עיראק
קטגוריה:אוגדות ודיוויזיות
קטגוריה:כורדיסטן העיראקית: יחסי חוץ
קטגוריה:יחסי עיראק – קוריאה הדרומית
המפלגה הדמוקרטית החופשית של שווייץ

**המפלגה הדמוקרטית החופשית השווייצרית** FDP או **המפלגה הדמוקרטית הרדיקלית השווייצרית** (בגרמנית: **Freisinnig-Demokratische Parte**, בצרפתית:**Parti radical-démocratique**, באיטלקית:**Partito liberale-radicale svizzero**, ברומאנש:**Partida liberaldemocrata svizra**) הייתה מפלגה ליברלית בשווייץ, בעבר אחת המפלגות החשובות במדינה. ב-1 בינואר 2009 היא התמזגה עם המפלגה הליברלית של שווייץ כדי ליצור את המפלגה הדמוקרטית החופשית-הליברלים.

המפלגה הדמוקרטית החופשית הוקמה בשנת 1894 על יסוד המפלגה הרדיקלית שעמדה במרכז הפוליטיקה השווייצרית החל משנות ה-1830, והתעמתה עם השמרנים הקתולים. הרדיקלים הרכיבו את הממשלות הפדרליות בשווייץ בשנים 1848–1891. המפלגה הדמוקרטית חופשית FDP נשארה דומיננטית במדינה עד להנהגת שיטת הייצוג היחסי בפרלמנט בשנת 1919. בשנים 1945–1987 היא התחלפה לסירוגין עם המפלגה הסוציאל-דמוקרטית במעמד של המפלגה הגדולה ביותר בשווייץ. בשנת 1959 לפי הנוסחה המגית זכתה המפלגה לשני מושבים במועצה הפדרלית. בשנים 1990–2000 ירדה קרנה של המפלגה לטובת מפלגת העם השווייצרי. נוכח המצב יצרה FDP קשרים הדוקים עם המפלגה הליברלית הקטנה והתמזגה איתה בשנת 2009. המפלגה קבעה לעצמה כמטרה את קידום החופש והאחריות האישית בתחם הפוליטיקה הכלכלית והחברתית.

## היסטוריה
מקור היסודות "ליברלי", "רדיקלי" ו" freisinnig" (מילה גרמנית ישנה עבור "ליברלי" או "חשיבה חופשית") הוא בסכסוך שפרצו בתקופת הרסטורציה בשווייץ בין הקנטונים הקתוליים השמרניים לקנטונים הליברליים. הסכסוך הביא בשנת 1848 להקמת המדינה השווייצרית הפדרלית בעקבות ניצחונם של הקנטונים הפרוטסטנטים והליברליים על הקנטונים השמרניים והקתוליים ב"מלחמת זונדרובונד".

בשנים 1848–1891 המועצה הפדרלית של שווייץ הייתה מורכבת כולה מ"רדיקלים". התנועה הרדיקלית בימי הרסטורציה לבשה צביון אנטי-קליריקלי ועהתעמתה עם המפלגה השמרנית הקתולית. התנועה הזאת הייתה הטרוגנית וכללה את הליברלים פרופר, את הרדיקלים הפדרליסטים, ואת ה"דמוקרטים" הסוציאל-ליברלים, ובספקטרום הפוליטי של אז, נחשבה ל"שמאל". רק אחרי עליית כוחה של המפלגה הסוציאל-דמוקרטית בתחילת המאה ה-20 מצאה עצמה המפלגה FDP באזור המרכז-ימין. ה-FDP הייתה המפלגה הדומיננטית עד לבחירות בשנת 1919 כשהנהגת הייצוג היחסי הוביל לקפיצה בייצוג הסוציאל-דמוקרטים.

ב-1959 הצטרפו הדמוקרטים החופשיים למפלגות חשובות אחרות וסיכמו על ה"נוסחה המאגית" לחלוקת מושבי המועצה הפדרלית, לפיה ה-FDP זכתה לשניים מתוך שבעה מושבים.

אחרי הבחירות בשנת 2003 נציגי ה-FDP באספה הפדרלית של שווייץ יצרו יחד עם המפלגה הליברלית סיעה פרלמנטרים משותפת. ביוני 2005 שיתוף הפעולה ביניהם התחזק על ידי הקמת הברית הרדיקלית וליברלית.

## קישורים חיצוניים

* 

קטגוריה:שווייץ: מפלגות
קטגוריה:מפלגות ליברליות
קטגוריה:מפלגות היסטוריות
קטגוריה:מפלגות שהוקמו ב-1984
מיטץ' קאפור

**מיטצ'ל דייוויד קאפור** (באנגלית: **Mitchell David Kapor**; נולד ב-1 בנובמבר 1950, ברוקלין) הוא מתכנת ואיש עסקים אמריקאי-יהודי, מייסד ומפתח לוטוס 1-2-3, מייסד קרן החזית האלקטרונית וקרן מוזילה.

## ביוגרפיה
קאפור נולד בברוקלין למשפחה יהודית. הוא גדל בלונג איילנד בה סיים את בית הספר בשנת 1967. בשנת 1971 הוא סיים אוניברסיטת ייל.

בשנת 1982 עם כמה מחבריו הוא הקים את "Lotus" ובשנת 1983 מוצר הדגל של החברה לוטוס 1-2-3 שוחרר לשימוש. המוצר זכה להצלחה גדולה וכבר בשנה הראשונה היקף המכירות הגיע ל-53 מיליון דולר לעומת מיליון דולר בתחזיות. בשנת 1986 קאפור עזב את ניהול החברה.

בשנת 1990 קאפור היה בין מקימי קרן החזית האלקטרונית ועד לשנת 1994 היה יושב ראש הקרן. בשנת 2003 הוא היה בין מקימי קרן מוזילה, יצרנית פיירפוקס.

בשנת 1996 מוזיאון היסטוריית המחשב כלל את קאפור בין העמיתים "על פיתוח לוטוס 1-2-3 ופיתוחים נוספים למחשבים". בנוסף לכך לראפור הוענקו מספר פרסים על תרומתו לקידום תעשיית המחשבים.

בשנת 2000 הקים קאפור עם שאתו קרן הון סיכון שמשפיע בחברות הזנק. עד לשנת 2018 הקרן השקיעה ביותר מ-160 חברות מסוגים שונית לרבות Desmos. הקרן משפיע בתחומים שונים של תעשיית המחשבים לרבות למידה מרחוק דוגמת Brilliant.org. הקרן תומכת ביוזמות שמנוהלות על ידי נשים, אנשי עסקים מאסיה ובעלי מגבלויות.

## קישורים חיצוניים

* 
* 

* מיטץ' קאפור על ויקיפדיה, 2008, Futurist

קטגוריה:אנשי עסקים יהודים אמריקאים
קטגוריה:מתכנתים יהודים
קטגוריה:מתכנתים אמריקאים
קטגוריה:פעילי אינטרנט יהודים
קטגוריה:פעילי אינטרנט אמריקאים
קטגוריה:אנשי קרן ויקימדיה
קטגוריה:בוגרי אוניברסיטת ייל
קטגוריה:אמריקאים שנולדו ב-1950
קטגוריה:זוכי פרס נורברט וינר על אחריות חברתית ומקצועית
המשמר הנשיאותי (יוון)

**המשמר הנשיאותי** (ביוונית: **Προεδρική Φρουρά**) היא יחידת חיל רגלים טקסית בצבא יוון, האחראית לביטחונו של נשיא יוון. זו היחידה האחרונה של אבזונים (יחידות עלית של לוחמה הררית) בצבא יוון, ולפיכך אנשיה בולטים במדיהם המסורתיים.

## היסטוריה
המשמר הוקם ב-24 בדצמבר 1868 בצו מיוחד של גאורגיוס הראשון, מלך היוונים. הוא נועד לשמש בתחילה כמשמר המלכותי של המלך, ובהתאם לכך נבחרו אליו רק חיילים ותיקים ומשכלים יחסית, עם עבר ללא דופי. חייל במשמר המלכותי הועלה בדרגה באופן אוטומטי, וחיילי המשמר זכו לעמוד במסדרים בצד ימין. גרעין המשמר הורכב משתי יחידות של אבזונים - לוחמי עלית בצבא יוון, שהתמחו בעיקר בלוחמה הררית, וכן מפלוגת פרשים אחת. ב-21 במרץ 1914 הוציא יורשו של גאורגיוס, קונסטנטינוס הראשון, מלך היוונים, צו מיוחד שבמסגרתו המשמר עבר ארגון מחדש ושמו שונה ל"משמר הארמון". הוא קוצץ, אך נוספה לו פלוגה אחת מכרתים.

ב-1924 נמלט גאורגיוס השני, מלך היוונים מהארץ, והוכרז על הקמתה של הרפובליקה ההלנית השנייה. משמר הארמון פורק בהתאם. ב-1926 חוקק הפרלמנט היווני חוק מיוחד שבמסגרתו הוקם המשמר מחדש בתור "פלוגת המשמר הנשיאותית", אשר הייתה אחראית כעת על ביטחונו של נשיא יוון. ב-1935 חזר גאורגיוס השני לשלוט ביוון, והפך את המשמר הנשיאותי בחזרה למשמר המלכותי. ב-1941 נכבשה יוון בידי מדינות הציר במלחמת העולם השנייה, והמלך נמלט שוב מהארץ. הגרמנים אפשרו למשמר המלכותי, שבאותה עת מנה 150 איש, להמשיך ולהתקיים, ולשמור על אנדרטת החייל האלמוני באתונה. לאורך המלחמה, התכנה המשמר "משמר הדגלים" בפי תושבי יוון.

עם סיום המלחמה שוחררה יוון, אולם נושא המלוכה נותר פתוח. אי לכך, המשיכו אנשי המשמר לשמור על הכינוי "משמר הדגלים". ב-1946 אושרה המלוכה במשאל עם, וגאורגיוס חזר לשלטון. המשמר חזר להיות המשמר המלכותי. במהלך מלחמת האזרחים היוונית, הוגדל המשמר המלכותי ל-300 איש, ולאחריה צומצם ל-250. ב-1973 בוטלה סופית המלוכה ביוון, והמשמר חזר להיות המשמר הנשיאותי. עם זאת, פלוגת הפרשים שלו פורקה.

כיום, המשמר הוא יחידה טקסית בעיקרו, אולם אמון על אבטחת הנשיא והאחוזה הנשיאותית, כמו גם על אנדרטת החייל האלמוני. חיילי המשמר משתתפים גם בטקסים רשמיים שונים, ובמצעדים צבאיים מקבלים את הזכות לצעוד ראשונים. הם בולטים תמיד בשל מדיהם הססגוניים, וסגנון צעדתם הייחודי. הם מגויסים בהתנדבות מקרב אנשי צבא יוון, כאשר דרישת הסף היא שגובהו של המתנדב יהיה לכל הפחות 1.87 מטר.

## קישורים חיצוניים

* האתר הרשמי של המשמר
* כתבה בבי בי סי על המשמר
* על המשמר באתר הרשמי של נשיא יוון

קטגוריה:הכוחות המזוינים של יוון
קטגוריה:נשיא יוון
החלטה 702 של מועצת הביטחון של האו"ם

**החלטה 702 של מועצת הביטחון של האו"ם** היא החלטה של מועצת הביטחון של האו"ם, שהתקבלה ללא הצבעה ב-8 באוגוסט 1991, לאחר בחינה בנפרד של הבקשות של קוריאה הצפונית ושל קוריאה הדרומית כחברות באו"ם. המועצה המליצה לעצרת הכללית של האומות המאוחדות לקבל את צפון קוריאה ודרום קוריאה.

ב-17 בספטמבר 1991, העצרת הכללית קיבלה את שתי המדינות, על פי החלטה 46/1.

## ראו גם
* מדינות החברות באומות המאוחדות

## קישורים חיצוניים

* [נוסח ההחלטה](https://undocs.org/S/RES/702(1991)) באתר undocs.org

## הערות שוליים

702
0702
702
702
Without a Fight

"**Without a Fight**" הוא שיר שהוקלט על ידי זמר מוזיקת הקאנטרי האמריקאי בראד פייזלי, בהשתתפות הזמר/ת האמריקאי/ת דמי לובאטו. הוא יצא לאור ב-13 במאי 2016 על ידי חברת התקליטים אריסטה נאשוויל. פייזלי כתב את השיר ביחד עם קלי לאבלייס ולי תומאס מילר והפיק אותו ביחד עם לוק ווטן. במקור, האמינו שהוא יופץ כחלק מאלבומו העתיד של פייזלי, *Love and War*; דבר שבסוף לא קרה. השיר זכה בפרסי בחירת הנוער בטקס שהתקיים בשנת 2016.

## הצלחה מסחרית
"Without a Fight" הגיע למקום ה-16 במצעד הקאנטרי איירפליי של בילבורד, בשבוע שאירע ב-20 באוגוסט 2016. הוא הגיע למקום ה-23 במצעד שירי הקאנטרי בארצות הברית, בשבוע שאירע ב-16 ביולי 2016. נכון ליולי 2016, השיר נמכר בלמעלה מ-61,000 עותקים בארצות הברית בלבד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.

## וידאו קליפ
קליפ המילים של "Without a Fight" הופץ ביוטיוב דרך ערוץ ה-*[[Vevo]]* הרשמי של בראד פייזלי ב-13 במאי 2016. קליפ המילים כולל קטעים מאחורי הקלעים של תהליך ההקלטה של "Without a Fight". הווידאו קליפ הרשמי של "Without a Fight" יצא לאור ב-17 ביוני 2016.

נכון לאוקטובר 2021, מונה הצפיות של הקליפ עומד על למעלה מ-13 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:סינגלים בהוצאת אריסטה נאשוויל
Love (Sweet Love)

**** (בעברית: **אהבה (אהבה מתוקה)**) הוא שיר שהוקלט על ידי להקת הבנות הבריטית ליטל מיקס, מתוך אלבום הלהיטים הראשון שלה, *[[Between Us]]*. השיר יצא לאור ב-3 בספטמבר 2021, בהוצאת חברת התקליטים RCA רקורדס (הממלכה המאוחדת), כסינגל המוביל מתוך האלבום.

השיר הגיע למקום ה-11 במצעד השירים הדיגיטליים האירופאיים.

## רקע וכתיבה
ב-29 באוגוסט 2021, דיברה הלהקה על שיר חדש, באמצעות פרסום קטע קצר מהקליפ בחשבונות המדיה החברתית שלה. השיר הוכרז ב-30 באוגוסט 2021, עם קטע חדש מהקליפ שפורסם למחרת. ב-2 בספטמבר 2021, קטע מהשיר הופץ בפלטפורמת שיתוף הווידאו המקוונת, טיקטוק, יום לפני הפרסום הרשמי של השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
הווידאו קליפ הרשמי של השיר פורסם ב-3 בספטמבר 2021. ביים אותו סמואל דואק, שגם ביים את הקליפ לשיריה הקודמים של הלהקה, "Confetti" ו-"Heartbreak Anthem". בקליפ, הלהקה מופיעה כ"אלות מעוטרות בזהב", כשהן יושבות על כיסאות ולבושות בחלוק מוזהב עם כיסויי ראש מוזהבים.

נכון לאוקטובר 2021, מונה הצפיות של הקליפ עומד על למעלה מ-8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:סינגלים בהוצאת RCA רקורדס
בלוגה בלוז

**בלוגה בלוז** היא סדרת טלוויזיה קומית ישראלית, המשודרת בכאן חינוכית החל מ-24 באוקטובר 2021, בכיכובו של ערן זרחוביץ'. את הסדרה יצרו וכתבו נעם נבו ויעל כץ.

## עלילה
הסדרה מתרחשת במחנה הקיץ בשם "וולקנו" שבו משתתפים בין היתר מדריכי וחניכי שבט "בלוגה". בראש המחנה עומדת המנהלת עמליה. את המחנה ירשה עמליה מאביה יחד עם אחותה, גיתית המשמשת בין היתר גם כאחות המחנה. "וולקנו" הוא החלום של עמליה והיא משתוקקת להקנות לדור הצעיר את אהבת הטבע ואת היכולות לשרוד בו. 

מדריכי שבט "בלוגה" הם ירמי ונוגה, זוג חברים שפוטרו מכל עבודה אפשרית אשר עבדו בה. במחנה יש גם את השף שפי טבח המחנה וגם את המדריך גב, מדריך בשבט "אורקה".

## דמויות
### חניכים
* **נתי** (אליה שר) – ילדה המשתתפת במחנה הקיץ "וולקנו", חניכה בשבט "בלוגה". אוהבת למתוח אנשים, חברתה הטובה של ליר.
* **חן** (מתן דסה) – ילד המשתתף במחנה הקיץ "וולקנו", חניך בשבט "בלוגה". חברה הטוב של נתי, מאוהב בליר. חכמולוג.
* **ליר שטרלינג** (מור עזריה) – ילדה המשתתפת במחנה הקיץ "וולקנו", חניכה בשבט "בלוגה". הילדה הכי עשירה בארץ, מפונקת.
* **עמי** (יהושי לובטון) – ילד המשתתף במחנה הקיץ "וולקנו", חניך בשבט "בלוגה". "חי בסרט", מתנהג כאילו הוא מדריך.
* **מורל** (עידן אראל) – ילדה המשתתפת במחנה הקיץ "וולקנו", חניכה בשבט "אורקה". החברה הכי טובה של גב.

### מדריכים
* **נוגה רוט** (כרמל נצר) – מדריכה בשבט "בלוגה", החברה הכי טובה של ירמי. מאוהבת בגב.
* **ירמי** (דוד שאול) – מדריך בשבט "בלוגה", החבר הכי טוב של נוגה, מאוהב בנוגה. שונא את גב.
* **גב גבר** (אורי בלופרב) – מדריך בשבט "אורקה", המדריך המועדף על עמליה, והאדם השנוא על ירמי בשל היותו של גב בריון בתיכון ובמחנה.
* **רווית** – מדריכה בשבט קוליברי.
* **אביתר** – מדריך בשבט באפלו.

### סגל
* **עמליה שאשא** (ערן זרחוביץ') – מנהלת מחנה "וולקנו", אחותה של גיתית. כל הזמן משתמשת במגפון ומכנה אותו "הגרון השני שלה".
* **גיתית שאשא** (טל לוי) – אחותה הלא מוצלחת של עמליה, אחות המחנה, רוצה לנהל את המחנה. מאוהבת בשפי.
* **שפי השף** (אמיר שורוש) – טבח המחנה. טיפוס עצלן, הנוהג להכין שניצלים בלבד. מאוהב בגיתית.

### דמויות נוספות
* **שירן** (עלמה זק) – חברה קרובה של עמליה עוזרת לעמליה בעת משברים. נשמעת בטלפון בלבד.
* **גפת** (אלונה סער) – סוכנת נדל"ן, בת הדודה של נוגה. רצתה לקנות את המחנה.
* **פטר** (אלון ליאור) – חניך לשעבר. בלתי נסבל. רוצה לקחת את המשרה של שפי.

## סקירת הסדרה

## פרקים

## קישורים חיצוניים
* אתר האינטרנט הרשמי של בלוגה בלוז

* השקת הסדרה "בלוגה בלוז" מדף האינסטגרם של הסוכנות שביט רביבו

## הערות שוליים

קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנת 2021
קטגוריה:כאן חינוכית: תוכניות וסדרות
קטגוריה:טדי הפקות